Николай Александрович Антропов (хоккейші)

**Николай Александрович Антропов** (18 ақпан 1980 жыл, Өскемен, Қазақ КСР) — қазақстандық кәсіби хоккейші, шабуылдаушы. Өскемендік шайбалы хоккейінің түлегі.

## Өмірбаяны
### Ұлттық Хоккей Лигасына дейін
Өскемен шайбалы хоккейінің тәрбиеленушісі, мансабын 16 жасында «Торпедо (Өскемен)» құрамында бастады. Жаттықтырушысы – Василий Васильченко.

Қазақстанның жастар құрамасы (20 жасқа дейінгі) сапында ойнады. Бір жылдан кейін, 1998 жылы Финляндияда өткен жастар арасындағы әлем чемпионатында Қазақстан құрамасы 7-орын үшін болған матчта Канаданы 6:3 есебімен жеңді. Сол жылы Еуропа жасөспірімдер чемпионатының D тобында қатысып, үздік шабуылшы атанды. 1998 жылдың мамыр айында бапкер Борис Александров 18 жастағы Антроповты Швейцарияда өткен әлем чемпионатына шақырды.

1998 жылғы ҰХЛ драфтында «Торонто Мейпл Лифс» клубы Антроповты бірінші раундта, жалпы 10-нөмірмен таңдады. «Торонтоның» басшылары Антроповтың келесі маусымды деңгейі жоғарырақ чемпионатта өткізуін талап етті. Антропов Мәскеудің «Динамо» клубында өнер көрсетіп, Ресей чемпионаты мен Евролиганың күміс медальдарын жеңіп алды.

Сондай-ақ, 1998/99 маусымында Антропов Қазақстан құрамасы сапында халықаралық турнирлерге қатысты. Виннипегте өткен жастар арасындағы әлем чемпионатында капитан болып, команданы 6-орынға алып шықты. Кореяның Канвондо қаласында өткен Қысқы Азия ойындарында алтын медальға ие болды.

### Ұлттық Хоккей Лигасы
ҰХЛ-да алғашқы ойынын 1999 жылдың 13 қазанында «Флорида Пантерзқа» қарсы өткізді. Сол ойында өзінің алғашқы нәтижелі пасын берді. Алғашқы голын 1999 жылдың 15 қарашасында «Сан-Хосе Шаркс» қақпасына соқты. Алғашқы хет-тригін 1999 жылдың 20 желтоқсанында «Флорида Пантерз» қарсы ойында жасады.

2001/02 маусымында АХЛ-дің «Сент-Джонс Мейпл Лифс» клубында 34 матч өткізіп, 11 шайба соғып, 24 нәтижелі пас берді.

2004/05 маусымындағы ҰХЛ-дағы локаут кезінде «Ақ Барс» клубында ойнады — 10 матчта 5 ұпай (2+3) жинады және «Локомотив» құрамында өнер көрсетіп, 26 матчта 19 ұпай (4+15) жинады. 2006 жылы Туринде өткен Олимпиада ойындарында Қазақстан құрамасының сапында өнер көрсетіп, бес ойында бір шайба соқты.

Локауттан кейін «Торонто Мейпл Лифс» бір жылдық келісімшартқа отырды (57 ойын, 31 ұпай (13+18)). Келісімшарт 2006/2007 маусымына да ұзартылды (54 ойын, 33 ұпай (18+15)). 2007 жылдың жазында сол клубпен жаңа екі жылдық келісімге қол қойды.

2007/2008 маусымында біраз уақыт ҰХЛ-дың ең пайдалы ойыншыларының рейтингінде көш бастап, үздік сұрмергендер ондығына кірді.

2007 жылдың 18 қазанында «Флорида Пантерз» қарсы ойында ҰХЛ-дағы 200-ші ұпайын жинады. 2007 жылдың 6 желтоқсанында «Нью-Йорк Рейнджерске» қарсы ойында мансабындағы екінші хет-тригін жасады. 2008 жылдың 16 ақпанында ҰХЛ маусымында алғаш рет 20-шы голын соқты. 2008 жылдың 2-7 ақпан аралығында «Атланта Трэшерзқа» қарсы матч кезінде төрешіні итергені үшін 3 ойынға дисквалификация алды. 2008 жылдың 4 наурызында «Нью-Джерси Девилзге» қарсы ойында бір маусымда алғаш рет 50 ұпай жинады.

2009 жылдың наурызында «Нью-Йорк Рейнджерске» ауыстырылды.

2009 жылдың 2 шілдесінде еркін агент ретінде «Атланта Трэшерзбен» екі жылдық келісімшартқа қол қойды.

2011 жылы канадалық «Виннипег Джетске» ауысты, бірақ 2012 жылдың күзінен бастап жарты маусымды қазақстандық «Барыс» командасында өткізді. 2013 жылдың қаңтарынан бастап қайтадан «Виннипег» сапында ойнады.

2013 жылдың 8 тамызында «Барыс» клубымен екі жылдық келісімшартқа қайта қол қойды.

### Ұлттық құрама
Халықаралық деңгейде Антропов Қазақстан атынан 1998 жылғы Әлем чемпионатында, 1999 жылғы жастар арасындағы хоккейден әлем чемпионатында (алты ойында сегіз ұпай жинады) және 2006 жылғы Қысқы Олимпиада ойындарында (бір гол соқты) өнер көрсетті. Екі жағдайда да Антропов Қазақстан құрамасының капитаны болды.

## Жеке өмірі
Антропов үйленген, үш баланы тәрбиелеп отыр. Антроповтың үлкен ұлы Данил 2019-2020 маусымында Онтарио хоккей лигасындағы «Сагинау Спирит» командасында шабуылшы ретінде ойнады.

## Мансап статистикасы
### Клубтық мансап

### Ұлттық құрама сапындағы мансап

## Сілтеме
* nhl.ru сайтында Николай Антропов фотогалереясы

## Дереккөздер

Санат:Торпедо Өскемен ХК хоккейшілері
Санат:КСРО шайбалы хоккейшілері
Санат:Қазақстан шайбалы хоккейшілері
Санат:Динамо (Мәскеу) ХК хоккейшілері
Санат:Барыс ХК хоккейшілері
Санат:Қазақстан шайбалы хоккей құрамасының ойыншылары